1991R0344 — LT — 11.07.2003 — 004.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:







(*) Šis aktas nebuvo skelbtas lietuvių kalba.









▼B

KOMISIJOS REGLAMENTAS (EEB) Nr. 344/91

1991 m. vasario 13 d.

nustatantis išsamias Tarybos reglamento (EEB) Nr. 1186/90, išplečiančio Bendrijos suaugusių galvijų skerdenų klasifikavimo skalės taikymo mastą, taikymo taisykles







EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1990 m. gegužės 7 d. Tarybos reglamentą (EEB) Nr. 1186/90, išplečiantį Bendrijos suaugusių galvijų skerdenų klasifikavimo skalės taikymo mastą ( 1 ), ypač į jo 2 straipsnį, kadangi Reglamente (EEB) Nr. 1186/90, ypač jo 1 straipsnyje, numatyta išplėsti Bendrijos suaugusių galvijų skerdenų klasifikavimo skalės, kuri priimta 1981 m. balandžio 28 d. Tarybos reglamentu (EEB) Nr. 1208/81, nustatančiu Bendrijos suaugusių galvijų skerdenų klasifikavimo skalę ( 2 ), taikymo mastą tiek, kad jis apimtų visas į rinka pateikiamas galvijų skerdenas ir skerdenų puses; kadangi reikia apibrėžti klasifikuotų skerdenų identifikavimo sąlygas; kadangi tam tinkamiausia yra intervencijai tiekiamiems produktams numatyta žymėjimo sistema, ir kadangi todėl reikia priimti nuostatas dėl žymėjimo, panašias į nustatytąsias 1989 m. kovo 29 d. Komisijos reglamente (EEB) Nr. 859/89, nustatančiame išsamias intervencinių priemonių taikymo galvijienos sektoriuje taisykles ( 3 ) su paskutiniais pakeitimais, padarytais Reglamentu (EEB) Nr. 2271/90 ( 4 ), ypač jo 4 straipsnio 3 dalyje, leidžiant valstybėms narėms daryti išlygas dėl tame reglamente nustatytų žymių vietos parinkimo; kadangi, kaip rodo valstybių narių praktika, tam tikromis sąlygomis ženklinimas etiketėmis identifikavimo patikimumo atžvilgiu suteikia tokias pat garantijas kaip ir žymėjimas, be to, pateikiama išsamesnė informacija; kadangi todėl tikslinga leisti valstybėms narėms vietoj žymėjimo naudoti ženklinimą etiketėmis; kadangi reikia priimti nuostatą dėl kategorijos nurodymo remiantis Reglamentu (EEB) Nr. 1208/81, ypač jo 3 straipsnio 1 dalimi; kadangi, atsižvelgiant į ribotą kai kurių nedidelių skerdyklų pajėgumą, reikėtų pritaikyti Reglamento (EEB) Nr. 1186/90 2 straipsnio b punktą ir numatyti galimybę valstybės narės prašymu atleisti nuo privalomojo klasifikavimo, kai suaugusių galvijų vidutiniškai paskerdžiama nedaug; kadangi priimdama sprendimą Komisija privalo atsižvelgti į tam tikras aplinkybes, ypač į laipsniško derinimo šioje srityje tikslą; kadangi tam, kad pirmiau minėtą nuostatą būtų lengviau taikyti mažoms įmonėms, tikslinga suteikti valstybėms narėms teisę pačioms leisti neklasifikuoti skerdenų tose įmonėse, kuriose vidutinis metinis paskerstų per savaitę galvijų skaičius ne didesnis kaip 75 suaugę galvijai, ir kai gyvi galvijai skerdimui perkami mažmenine prekyba besiverčiančių prekiautojų ir skerdžiami jų pavedimu pagal sutartis; kadangi tais atvejais, kai patvirtinta įmonė pati iškaulinėja visas įsigytas ir klasifikuotas skerdenas, privalomasis identifikavimas nebetenka prasmės; kadangi klasifikuoti turi personalas, turintis būtiną kvalifikaciją, kurią patvirtina licencija arba leidimas; kadangi klasifikavimo patikimumą būtina tikrinti veiksmingais patikrinimais, kuriuos atliktų valstybinės arba privačios institucijos, neturinčios ryšių su jų tikrinamomis skerdyklomis; kadangi turi būti baudžiama už neteisingą klasifikavimą, pirmiausia atimant licenciją iš atsakingo asmens; kadangi valstybės narės turėtų privalėti informuoti Komisiją apie priemones, kurių imtasi užtikrinti, kad būtų laikomasi Reglamento (EEB) Nr. 1186/90 ir bausti, jei jo nesilaikoma; kadangi Galvijienos vadybos komitetas nepateikė savo nuomonės per pirmininko nustatytą laiką, PRIĖMĖ ŠĮ REGLAMENTĄ:







1 straipsnis

1. Reglamento (EEB) Nr. 1186/81 1 straipsnio 1 dalyje nurodytas skerdenų ir skerdenų pusių, kurios yra klasifikuojamos pagal Reglamentu (EEB) Nr. 1208/81 nustatytą Bendrijos suaugusių galvijų skerdenų klasifikavimo skalę, identifikavimas patvirtintose įmonėse atliekamas naudojant žymę, kurioje nurodoma kategorija, raumeningumo klasė ir riebumas.

►M2 Ženklinama kompetentingų nacionalinių institucijų patvirtintu būdu dedant spaudą išorinėje skerdenos pusėje ir naudojant nenuplaunamą bei netoksišką rašalą; raidės ir skaitmenys turi būti ne mažesni kaip 2 cm aukščio. ◄ Žymė dedama ant užpakalinio ketvirčio ties ketvirtuoju juosmens slanksteliu nugaros juostoje ir ant priekinio ketvirčio, ant krūtinkaulio, 10–30 cm nuo nupjauto jo krašto. ►M2 Valstybės narės gali nustatyti kitas nurodytų ketvirčių žymėjimo vietas, esančias skerdenų išorinėje pusėje, jei apie tai iš anksto pranešama Komisijai. ◄

▼M2

2. Nepažeidžiant Reglamento (EEB) Nr. 859/89 4 straipsnio 3 dalies c bei d punktų ir Komisijos reglamento (EEB) Nr. 3445/90 ( 5 ) 2 straipsnio 2 dalies nuostatų, valstybės narės turi teisę pakeisti žymėjimą ženklinimu etiketėmis, jei laikomasi tokių reikalavimų:

▼B

— etiketės turi būti laikomos ir pritvirtinamos tik patvirtintose įmonėse, kuriose skerdžiami galvijai; jos turi būti ne mažesnės kaip 5 × 10 cm dydžio,

▼M4

— be straipsnio 1 dalyje išvardytų reikalavimų, jose turi būti nurodytas skerdyklos patvirtinimo numeris, galvijo identifikacijos arba paskerdimo numeris, paskerdimo data ir skerdenos masė ir, jei būtina, nuoroda, kad klasifikuota naudojant automatinius klasifikacijos metodus,

▼B

— antrojoje įtraukoje nurodyta informacija turi būti aiškiai įskaitoma ir jos negalima taisyti,

▼M2

— etiketės turi būti apsaugotos nuo suklastojimo, neplyštančios ir gerai pritvirtintos prie kiekvieno ketvirčio tose vietose, kurios nurodytos šio straipsnio 1 dalyje.

▼M4

Jei klasifikuojama naudojant automatinius klasifikacijos metodus, būtinas ženklinimas etiketėmis.

▼M2

2a. Klasifikavimas ir identifikavimas turi būti atliekami ne vėliau kaip praėjus vienai valandai nuo skerdimo operacijų pradžios.

▼M4

Tuo atveju, kai klasifikacija automatiniais klasifikacijos įrenginiais neįmanoma, šios skerdenos turi būti klasifikuotos identifikuotos iki skerdyklos darbo dienos pabaigos.

▼B

3. Žymes ir etiketes draudžiama nuimti iki išimant iš ketvirčių kaulus.

▼M2

Valstybės narės imasi reikiamų priemonių siekdamos užtikrinti, kad šios nuostatos būtų laikomasi prekiaujant Bendrijos viduje.

▼B

4. Kategorija turi būti nurodyta pagal Reglamento (EEB) Nr. 1208/81 3 straipsnio 1 dalies nuostatas.

▼M2

Poklasiai arba, jei reikia, kategorijų išskirstymas pagal amžių žymimas kitais simboliais nei tie, kurie naudojami klasifikavimui.

5. Pranešant Reglamento (EEB) Nr. 1186/90 1 straipsnio 2 dalyje nurodytus klasifikavimo rezultatus, informacija apie raumeningumo bei riebumo klases ir kategoriją Bendrijos teisės aktuose aiškiai nustatytais simboliais pateikiama sąskaitoje faktūroje arba prie jos pridėtame dokumente, skirtame galvijo tiekėjui arba už skerdimo operacijas atsakingam fiziniam ar juridiniam asmeniui.

▼B

2 straipsnis

1. Valstybės narės prašymu Komisija gali atleisti patvirtintas įmones, kuriose vidutinis metinis paskerstų per savaitę suaugusių galvijų skaičius yra mažas, nuo įpareigojimo klasifikuoti suaugusių galvijų skerdenas, kaip nurodyta Reglamento (EEB) Nr. 1186/90 1 straipsnyje; priimdama sprendimą, Komisija atsižvelgia į skerdyklų pajėgumo raidą, klasifikavimo operacijų organizavimą ir į laipsniško suderinimo šioje srityje tikslą.

Atleidimas nuo įpareigojimo turi galioti ribotą laiką.

2. Nepažeisdamos 1 dalies valstybės narės gali nuspręsti, kad Reglamento (EEB) Nr. 1186/90 1 straipsnyje nustatyti suaugusių galvijų skerdenų klasifikavimo reikalavimai nėra privalomi:

— patvirtintoms įmonėms, kuriose vidutinis metinis paskerstų per savaitę galvijų skaičius ne didesnis kaip 75 suaugę galvijai,

— mažmenininkams, kurie perka gyvus galvijus ir pateikia juos skersti pagal sutartis savo sąskaita.

3. Įpareigojimai dėl 1 straipsnyje nurodyto suaugusių galvijų skerdenų identifikavimo negalioja patvirtintoms skerdykloms, kurios pačios iškaulinėja visas skerdenas.

3 straipsnis

▼M3

1. Valstybės narės užtikrina, kad klasifikuotų kvalifikuoti specialistai, turintys reikiamas licencijas. Vietoj licencijų galima naudoti valstybės narės suteikti patvirtinimai, jei tokie patvirtinimai atitinka kvalifikacijos pripažinimą.

Klasifikuotojų, reguliariai dirbančių patvirtintose įmonėse, kuriose vidutinis metinis paskerstų per savaitę galvijų skaičius yra didesnis kaip 75 suaugę galvijai, darbo monitoringas kas ketvirtį vykdomas surengiant individualų tikrinimą be išankstinio įspėjimo, per kurį patikrinama 40 skerdenų. Patvirtintose įmonėse, kuriose reguliariai dirba tik vienas klasifikuotojas ir yra mažiau kaip 40 skerdenų, tikrinama tiek skerdenų, kiek jų yra, jei jų yra ne mažiau kaip 25. Tikrinimą atlieka nuo skerdyklos ir klasifikavimo agentūrų nepriklausoma institucija ir tokie patikrinimai įskaitomi į pagal 2 dalį privalomų patikrinimų skaičių. Jei kompetentinga institucija tokius patikrinimus atlieka pati, reikalavimas būti nepriklausomu nuo klasifikavimo agentūros negalioja.

▼M4

1a. Valstybės narės gali suteikti klasifikacijos automatiniais įtaisais licenciją visoje arba dalyje savo teritorijos. Norint gauti leidimą klasifikuoti automatiniais įtaisais, reikia laikytis minimalių sertifikacijos testo reikalavimų ir sąlygų, nurodytų I priede. Mažiausiai prieš du mėnesius iki sertifikacijos testo valstybė narė pateikia Komisijai informaciją pagal II priedo A dalį. Valstybės narės skiria nepriklausomą organą, turintį analizuoti sertifikacijos testo rezultatus. Ne vėliau kaip per du mėnesius po sertifikacijos testo valstybės narės pateikia Komisijai informaciją pagal II priedo B dalį.

Jei klasifikacijos automatiniais įtaisais licencija buvo suteikta remiantis sertifikacijos testu, kurio metu buvo panaudota daugiau nei viena skerdena, šių skerdenų skirtumai neturi būti skirtingų klasifikacijos rezultatų priežastis.

Valstybės narės, pranešusios apie tai Komisijai, gali suteikti klasifikacijos automatiniais įtaisais licenciją visoje arba dalyje savo teritorijos ir be sertifikacijos testo su sąlyga, kad kitoje valstybės narės dalyje arba kitoje valstybėje narėje tokia klasifikacijos automatiniais įtaisais licencija jau yra suteikta remiantis sertifikacijos testu, kurio metu panaudota skerdena yra laikoma tipiniu šios valstybės narės visoje arba dalyje teritorijos paskerstų suaugusių galvijų skerdenų kategorijos, raumeningumo ir riebalų sluoksnio klasių pavyzdžiu.

Klasifikacija automatiniais įtaisais pripažįstama tik tada, jei skerdenos dorojamos tuo pačiu būdu, kuris buvo naudotas sertifikacijos testo metu.

1b. Įmonės, naudojančios automatizuotus klasifikacijos metodus, turi:

— nustatyti skerdenos kategoriją pasinaudodamos galvijų identifikacijos ir registracijos sistema, nurodyta Reglamento (EB) Nr. 1760/2000 I antraštinėje dalyje,

— kasdien rengti automatinių klasifikacijos įtaisų veikimo ataskaitas, kuriose taip pat turi būti smulkiai nurodomi bet kokie aptikti trūkumai ir atlikti darbai jiems pašalinti.

1c. Keisti automatinių klasifikacijos įtaisų, kuriems buvo suteikta licencija, technines sąlygas galima tik pritarus suinteresuotos valstybės narės kompetentingai institucijai, kai yra nustatyta, kad šie patobulinimai padidina įvertinimo tikslumą, lyginant su sertifikacijos testo metu gautu tikslumu.

Valstybės narės praneša Komisijai apie bet kokį leidimą tobulinti, kurį jos suteikė.

▼M3

2. Kaip vykdomas klasifikavimas ir identifikavimas Reglamento (EEB) Nr. 1186/90 1 straipsnyje nurodytose įmonėse, be išankstinio perspėjimo vietoje tikrina nuo skerdyklos nepriklausoma institucija.

Visose patvirtintose įmonėse, kuriose vykdomas klasifikavimas, patikrinimai turi būti atliekami ne rečiau kaip du kartus per tris mėnesius ir turi būti tikrinama ne mažiau atsitiktinai parinktų skerdenų, nei nurodyta šio straipsnio 1 dalies antrojoje pastraipoje. 2 straipsnio 2 dalies pirmojoje įtraukoje nurodytas patvirtintas įmones, ir įmones, kuriose reguliariai dirba tik vienas klasifikuotojas, galima tikrinti rečiau – kartą per tris mėnesius.

▼M4

Visose patvirtintose įmonėse, kuriose klasifikuojama automatiniais įtaisais, per pirmuosius 12 mėnesių išdavus licenciją turi būti atliekami mažiausiai šeši patikrinimai ne rečiau kaip kas tris mėnesius, kaip nurodyta 1a straipsnio dalyje. Vėliau visose patvirtintose įmonėse, kuriose klasifikuojama automatiniais įtaisais, turi būti atliekami ne mažiau kaip du patikrinimai per tris mėnesius. Kiekvieno patikrinimo metu turi būti tikrinama ne mažiau kaip 40 atsitiktinai parinktų skerdenų. Patikrinimų metu visų pirma tikrinami:

— skerdenos kategorija,

— klasifikacijos automatiniais įtaisais tikslumas, naudojantis taškų ir ribinių verčių, nurodytų I priedo 3 dalyje, sistema,

— skerdenos dorojimas,

— kasdienis automatinių klasifikacijos įtaisų tikslumo reguliavimas ir kiti su jais susiję techniniai aspektai, svarbūs siekiant užtikrinti, kad klasifikacijos automatiniais įtaisais tikslumas būtų bent jau lygus sertifikacijos testo metu buvusiam tikslumui.

— kasdien rengiamas ataskaitos, apibrėžtos straipsnio 1b dalyje.

▼M3

Jei patikrinus nustatoma, kad daug kartų klasifikavimas buvo atliktas neteisingai arba identifikavimas neatitiko taisyklių:

a) padidinamas tikrinamų skerdenų skaičius ir patikrinamai vietoje rengiami dažniau;

▼M4

b) straipsnio1 ir 1a s dalyse numatytos licencijos gali būti atimtos.

▼M3

Nacionalinės kontrolės institucijos surašo ir saugo ataskaitas apie patikrinimus, atliktus pagal šio straipsnio nuostatas. Tokiose ataskaitose nurodomas patikrintų skerdenų skaičius ir neteisingai klasifikuotų ar identifikuotų skerdenų skaičius. Jose taip pat išsamiai aprašomos panaudotos išdarinėjimo rūšys ir, kai reikia, kiek jos atitinka Bendrijos taisykles.

▼B

3. Valstybės narės informuoja Komisiją apie priemones, kurių imtasi taikant Reglamento (EEB) Nr. 1186/90 3 straipsnį, ir apie nuobaudas už pažeidimus, ypač spaudų bei etikečių padirbinėjimą, nesąžiningą naudojimą ar klasifikavimą neturint licencijos.

4 straipsnis

Šis reglamentas įsigalioja 1991 m. birželio 1 d.

Šis reglamentas yra privalomas visas ir tiesiogiai taikomas visose valstybėse narėse.

▼M4









I PRIEDAS

Sąlygos ir minimalūs reikalavimai leidimui klasifikuoti automatiniais įtaisais gauti

1. Suinteresuotos valstybės narės rengia sertifikacijos testą dalyvaujant komisijai, sudarytai mažiausiai iš penkių ekspertų, turinčių licenciją klasifikuoti suaugusių galvijų skerdenas. Du komisijos narius skiria rengianti testą valstybė narė. Kitus komisijos narius – skirtingos valstybės narės. Komisijos narių skaičius turi būti nelyginis. Komisijos tarnautojai ir kitų valstybių narių ekspertai gali dalyvauti sertifikacijos teste stebėtojų teisėmis. Komisijos nariai dirba nepriklausomai ir anonimiškai. Suinteresuota valstybė narė skiria sertifikacijos testo koordinatorių, kuris: — nepriklauso komisijai, — turi pakankamą techninį išsilavinimą ir yra visiškai nepriklausomas, — stebi, ar komisijos nariai dirba nepriklausomai ir anonimiškai, — kaupia tiek komisijos narių pateiktus, tiek ir automatizuotais klasifikacijos metodais gautus klasifikacijos rezultatus, — užtikrina, kad viso sertifikacijos testo metu automatizuotais klasifikacijos metodais gauti klasifikacijos rezultatai nebūtų prieinami komisijos nariams ar kitoms suinteresuotoms pusėms, — tvirtina kiekvienos skerdenos klasifikacijos rezultatus ir sprendžia, kada dėl objektyvių priežasčių skerdena negali būti naudojama tyrimui.

2. Sertifikacijos testas atliekamas taip: — kiekviena raumeningumo ir riebalų sluoksnio klasė padalinama į tris poklasius, — turi būti tikrinama ne mažiau kaip 600 patvirtintų skerdenų, — gali būti atmesta ne daugiau kaip 5 % tinkamomis klasifikacijai automatizuotais klasifikacijos metodais patvirtintų skerdenų.

3. Kiekvienos patvirtintos skerdenos klasė nustatoma apskaičiavus komisijos narių gautų klasifikacijos rezultatų vidurkį. Norint įvertinti automatizuotų klasifikacijos metodų teisingumą, kiekvienos patvirtintos skerdenos įvertinimo rezultatai, gauti automatiniu klasifikacijos įtaisu, palyginami su komisijos gautų klasifikacijos rezultatų vidurkiu. Automatizuotų klasifikacijos metodų tikslumas nustatomas remiantis šia taškų sistema:



Raumeningumas Riebalų sluoksnis Be klaidų 10 10 Apsirikta 1 vienetu (t. y. 1 poklasiu aukščiau arba žemiau) 6 9 Apsirikta 2 vienetais (t. y. 2 poklasiais aukščiau arba žemiau) – 9 0 Apsirikta 3 vienetais (t. y. 3 poklasiais aukščiau arba žemiau) – 27 – 13 Apsirikta daugiau nei 3 vienetais (t. y. daugiau nei 3 poklasiais aukščiau arba žemiau) – 48 – 30 Norint gauti licenciją, automatiniais klasifikacijos metodais surinktų taškų skaičius turėtų sudaryti mažiausiai 60 % maksimalaus raumeningumui ir riebalų sluoksniui vertinti skirtų taškų skaičiaus. Be to, automatiniais klasifikacijos metodais gauti rezultatai turi neišeiti už šių ribų:



Raumeningumas Riebalų sluoksnis Paklaida ± 0,30 ± 0,60 Regresinės kreivės polinkis 1 ± 0,15 1 ± 0,30









II PRIEDAS

A. Valstybės narės pateikia šią informaciją apie automatinių klasifikacijos metodų sertifikacijos testo organizavimą:

— sertifikacijos testo atlikimo datas,

— smulkų visoje arba dalyje suinteresuotos valstybės narės teritorijos klasifikuotų suaugusių galvijų skerdenų aprašymą,

— statistiniai metodų, taikomų parenkant tyrimų pavyzdį atsižvelgiant į visoje arba dalyje valstybės narės teritorijos paskerstų suaugusių galvijų skerdenų kategoriją, raumeningumo ir riebalų sluoksnio klases, aprašymą,

— skerdyklos (-ų), kurioje (-se) bus atliktas sertifikacijos testas, pavadinimas (-ai) ir adresas (-ai), testo eigos ir gamybos linijos (-ų) eksploatacijos parametrų, įskaitant apdorojimo greitį per valandą, aprašymą,

— skerdenų apdorojimo būdo (-ų), kuris (-ie) bus naudojamas (-i) testo metu, aprašymą,

— automatinio klasifikacijos įtaiso ir jo techninių savybių, ypač įtaiso apsaugos nuo bet kokių manipuliacijų, aprašymą,

— suinteresuotos valstybės narės paskirtų licenciją turinčių ekspertų, kurie sudarys vertinimo komisiją, sąrašą,

— nurodyti sertifikacijos testo koordinatorių ir jo techninę kvalifikaciją ir nepriklausomumą patvirtinančius dokumentus,

— suinteresuotos valstybės narės nepriklausomo organo, paskirto įvertinti sertifikacijos testo rezultatus, pavadinimą ir adresą.

B. Valstybės narės pateikia šią informaciją apie automatinių klasifikacijos metodų sertifikacijos testo rezultatus:

— komisijos narių ir koordinatoriaus testo metu užpildytų ir pasirašytų klasifikacijos formų kopiją,

— sertifikacijos testo metu automatiniais įtaisais gautų ir koordinatoriaus pasirašytų duomenų kopiją,

— koordinatoriaus ataskaitą apie atliktą sertifikacijos testą, kurioje taip pat įvertinama, kaip buvo laikomasi minimalių sertifikacijos testo reikalavimų ir sąlygų, nurodytų I priede,

— kiekybinę sertifikacijos testo rezultatų analizę, atliktą vienu iš Komisijos patvirtintų būdų, nurodant kiekvieno komisijos nario pateiktus klasifikacijos rezultatus ir klasifikacijos automatiniais įtaisais rezultatus. Analizei skirti duomenys kaupiami elektroninėse laikmenose Komisijos patvirtintu būdu,

— automatizuotų klasifikacijos metodų tikslumas nustatomas I priedo 3 dalyje nustatyta tvarka.